ભૂકંપ પીડિતો માટે વિશ્વમાં એક માત્ર ગુજરાતમાં પેન્શન યોજના છે. વિનાશક ભૂકંપમાં સ્પાઇનલકોડની ઈજાના થઈ હોય એવા દર્દીઓ માટે ગુજરાત સરકારે પેન્શન યોજના શરૂ કરી હતી. ભૂકંપ બાદ ગવર્નમેન્ટ સ્પાઇન ઈન્સ્ટિટ્યૂટમાં જુદાજુદા તબક્કે ૧૦૯ દર્દી દાખલ થયા હતા જેમને ૧૨ મહિના કરતા પણ વધારે સમય સારવાર આપવામાં આવી હતી. વૈશ્વિક આંકડા મુજબ સામાન્ય રીતે સ્પાઇનમાં ઈજા થઈ હોય એવા ૫૦ ટકા દર્દીઓનું પાંચ જ વર્ષમાં મૃત્યુ થઈ શકે છે જ્યારે ગવર્નમેન્ટ ઈન્સ્ટિટ્યૂટમાં દાખલ થયેલ ભૂકંપ પીડિત દર્દીઓ પૈકીના હાલ ૭૧ જેટલા દર્દીઓ હજુ જીવંત છે. આ દર્દીઓ પૈકીની ચાર મહિલાઓએ ગર્ભ ધારણ કર્યો હતો અને માતા પણ બની હતી. રાજ્ય સરકારની પેન્શન યોજનાના કારણે ઘણાના છૂટાછેડા થયા બાદ પુન:મિલન પણ થયા હતાં.